***5 . számú melléklet***

***a 8/2016.(V.25.) önkormányzati rendelethez***

1. „Füzér Község Díszpolgára” oklevél tartalma

A díszpolgári oklevél a következő:

„Füzér Község Önkormányzatának képviselő-testülete számba véve mindazon személyeket, akik Füzér Község felvirágoztatásáért, társadalmi, gazdasági, tudományos, szociális, oktatási, művészeti, kulturális és sportbéli fejlődéséért kiemelkedőt alkottak, a Község iránt érzett szeretetüknek és jóindulatuknak cselekvő tanúbizonyságát tették, választotta eme személyek közül a legkiválóbbat ……………….-t, akit érdemesnek találván e cím viselésére a mai napon Füzér Község Önkormányzat Képviselő-testületének …./…….(……) határozata alapján – Füzér község díszpolgárává választott. Ennek emlékezetére, a képviselő-testület nagyrabecsülése és szeretete jeléül kiadja pecsétjével megerősített jelen oklevelet.

Kelt, ……………………”

A fenti tartalom középre szedetten jelenik meg.

Az oklevelet a polgármester az oklevél bal oldalán, a jegyző az oklevél jobb oldalán írja alá. Az aláírásnál nyomtatott formában a polgármester és a jegyző nevét, tisztségét is meg kell jeleníteni.

A két aláírás között középen szerepel a község pecsétlenyomata.

1. „Füzér község Díszpolgára” címhez járó emlékplakett leírása

Füzér község Díszpolgára címhez járó emlékplakett 42,5 mm átmérőjű 3 mm vastag kör alakú, egyoldalas bronz érme, középen Füzér község címere, a címer körül felül ”Füzér Díszpolgára” felirat, alul az adományozás évszáma szerepel.

1. „Füzér község Díszpolgára” címhez díszfokos leírása

Füzér község Díszpolgára címhez járó díszfokos kovácsolt vas kézműves munka, a fokos lapján „Füzér község díszpolgára” – vésett felirattal.